בוריסלב קוסטיץ'

בוריסלב קוסטיץ (בסרבית: Бора Костић; 24 בפברואר 1887 – 3 בנובמבר 1963) היה שחמטאי יהודי-סרבי בדרגת רב אמן.

קוסטיץ' למד את המשחק בגיל 10 והתקדם במהירות בבודפשט. בחלק מזמנו גם שהה בווינה, בירת השחמט של אותם הימים וכך התאפשר לו להתמודד מול יריבים בדרגה גבוהה ולשפר את איכות משחקו. 
 
ב-1910 עבר לקלן ומשם נסע תכופות, כולל לאמריקה. שיחק נגד אלופים מקומיים והדגים את יכולותיו הנדירות כשחקן של משחקים סימולטניים עיוורים. בשנת 1913 בהיותו בארגנטינה הוא ניצח את רולנדו אילה עם התוצאה 6:0. בניו-יורק, בשנת 1916 שיחק באופן זה מול 20 יריבים, עם גבו ללוח, ניצח 19 מהם וסיים את האחרון בתיקו, וזאת במקביל לניהול שיחות מנומסות עם יריביו ועם הצופים במשחק. 

קוסטיץ' שיחק בדו-קרבות מול פרנק מרשל, ג'קסון שוואלטר ופול ליאונרט וניצח את כולם. בהוואנה, בשנת 1919 רצף מרשים זה של ניצחונות נקטע בצורה חדה עם הפסד של 5-0 מול חוסה ראול קפבלנקה. הוא גם שיחק בתחרויות במהלך שהותו בארצות הברית, בניו-יורק 1916, שיקגו 1918 וניו-יורק 1918 שם הגיע למקום השני אחרי קפבלנקה.

בזירה האירופית ניצח בתחרות סטוקהולם ב-1913, הגיע למקום השני בתחרות הייסטינגס 1919 וניצח בתחרות הייסטינגס ב-1921. בתחרות טרנסיאנסקה טפליצה בשנת 1928 ניצח לפני סבלי גריגורייביץ' טרטקובר ולאסלו סאבו. בתחרות בלד בשנת 1931 סיים במקום העשירי, אך עדיין ניצח את גזה מארוצי, אדגר קול ווסיה פירץ. תחרות זו נחשבה בזמנו כאחת החזקות בהיסטוריה של השחמט. באליפות יוגוסלביה בשנת 1935 הוא חלק את המקום הראשון עם פירץ ובשנת 1938 הפך לאלוף יוגוסלביה. הוא גם ניצח בהפרש ניכר את תחרות ליובליאנה באותה שנה. 

בין השנים 1923–1926 נסע קוסטיץ' ברחבי העולם, כולל אוסטרליה, המזרח הרחוק, אפריקה, הודו וסיביר, בכל מקום הדגים את כשרונותיו היוצאים מהכלל, יצר עניין בשחמט ועיצב קשרים חדשים עם אנשים בכל העולם. הוא היה ללא ספק פּוּבְּלִיצִיסְט מבריק ושגריר של המשחק, אם כי ייתכן שבכך מנע מעצמו מימוש של מלוא הפוטנציאל שהיה טמון בו כשחקן. בשנת ה-20 המאוחרות חזר לאמריקה ושם החל בסדרה של ארבע הופעות בנבחרתה האולימפית של יוגוסלביה, משנת 1927 ועד 1937. ב-1932, בתקופה בה למד בבוקרשט, השתתף באליפות רומניה בשחמט וזכה בה.

במהלך מלחמת העולם השנייה נכלא קוסטיץ' היהודי על ידי הנאצים במחנה ריכוז. לאחר מכן שיחק שחמט רק בצורה מינורית. הופעתו האחרונה הייתה בגיל 75 בתחרות ציריך לוותיקים, אותה ניצח. 

בשנת 1950 הוענקה לקוסטיץ' דרגת רב-אמן על ידי פיד"ה. 

הוא מת בבלגרד, בשנת 1963 בגיל 75.

==משחקי מופת==

לבן: בוריסלב קוסטיץ' שחור: ארנסט גרינפלד

בדוגמה זו לשחור שני רגלים באגף המלכה לעומת אחד ללבן. לאחר המסע ה-37 התמונה מתבהרת – ללבן שני רגלים מבודדים, ב-א2 וב-ה6. שניהם מצריכים תמיכה ובמוקדם או במאוחר אחד מהם יפול, והלבן יפסיד במשחק. 

העיקרון המנחה את מקס אויבה שניתח את המשחק בהפיכת היתרון המספרי של הרגלים באגף המלכה ליתרון של ממש במשחק הוא עיתוי הקידום של הרגלים באגף המלכה, לאחר שביצענו בסבלנות את כל ההכנות הנדרשות, ורק לאחר שהשלמנו את כל ההכנות האפשריות יש להתחיל בקידום הרגלים.
 

== הופעות באולימפיאדות ==

בוריסלב קוסטיץ' השתתף בנבחרתה האולימפית של יוגוסלביה. 

{| class="sortable" border="1" cellspacing="0" cellpadding="1" width="100%"
|- bgcolor="#ccfccf" align="center"
| שנה|| לוח || קבוצה|| מד יכולת|| נקודות|| תוצאות|| %|| מקום
|-
| 1927|| ||יוגוסלביה|| ||8.5 מ-15||5+ 7= 3-||56.7|| 9 קבוצתי
|-
| 1931|| 3 ||יוגוסלביה|| ||9 מ-15||5+ 8= 2-||60|| 4 קבוצתי
|-
| 1935|| 3||יוגוסלביה|| ||8.5 מ-16||4+ 9= 3-||53.1|| 6 קבוצתי
|-
| 1937|| 4||יוגוסלביה|| ||11.5 מ-18||7+ 9= 2-||63.9|| 9 קבוצתי
|-
|}

== קישורים חיצוניים ==

* [https://web.archive.org/web/20050310064645/http://chess.vrsac.com/vrsac/BoraKosticE.asp תיאור חייו של קוסטיץ' ומסעותיו השחמטאיים ברחבי תבל ], vrsac.com
* [http://www.wtharvey.com/kosb.html תחבולות של בוריסלב קוסטיץ'],wtharvey.com
* [http://chessmetrics.com/cm/CM2/PlayerProfile.asp?Params=199510SSSSS3S068163000000141000000000016610100 מידע כללי]

== משחקים מוסברים (באנגלית) ==
=== 1918 ===
* [https://www.youtube.com/watch?v=gDW-ePOLsa0 חוסה ראול קפבלנקה מול בוריסלב קוסטיץ'], 9.11.1918, Sour Bite to End the Meal Capablanca vs Kostić New York (1918)

=== 1919 ===
* [https://www.youtube.com/watch?v=x3Qf-mzXsk0 חוסה ראול קפבלנקה מול בוריסלב קוסטיץ'], 25.3.1919, Zugzwang Symphony Capablanca vs Kostić Game 1 (1919)
* [https://www.youtube.com/watch?v=OBErU0-VSXI בוריסלב קוסטיץ' מול חוסה ראול קפבלנקה], 26.3.1919, Blunders are There to Be Made Kostić vs Capablanca Game 2 (1919)
* [https://www.youtube.com/watch?v=gx0fkj1AM00 חוסה ראול קפבלנקה מול בוריסלב קוסטיץ'], 29.3.1919, You Only Get One Chance Capablanca vs Kostić Game 3 (1919)
* [https://www.youtube.com/watch?v=Mo_N6ZVucAo בוריסלב קוסטיץ' מול חוסה ראול קפבלנקה], 2.4.1919, Monster Zugzwang Kostić vs Capablanca Game 4 (1919)
* [https://www.youtube.com/watch?v=5NiV8PRX2Yk חוסה ראול קפבלנקה מול בוריסלב קוסטיץ'], 5.4.1919, Señor Capa Plays Like a God and, my Dear Boris, it is Impossible to do Anything

קטגוריה:שחמטאים יהודים יוגוסלבים
קטגוריה:שחמטאים סרבים
קטגוריה:ילידי 1887

קטגוריה:נפטרים ב-1963